Portal: Film

***Fluen*** (originaltittel: *The Fly*) er en amerikansk sciencefiction-grøsser fra 1986 regissert av David Cronenberg. Hovedrollene spilles av Jeff Goldblum og Geena Davis. Filmen er en nyinnspilling av *Fluen* fra 1958. Begge er basert på George Langelaans novelle *The Fly* fra 1957. 1986-versjonen har imidlertid liten likhet med Kurt Neumanns 1958-versjon.

Filmen ble meget godt mottatt av filmkritikerne og innbrakte over $60 millioner på verdensbasis. Den ble belønnet med Oscar for beste make-up, samt tre Saturn Awards, for beste skrekkfilm, beste make-up og beste skuespiller (Jeff Goldblum). David Cronenberg vant spesialprisen ved Avoriaz Fantastic Film Festival.

Den ble etterfulgt av *Fluen 2* i 1989.

Handling
--------

Vitenskapsmannen Seth Brundle (Jeff Goldblum) har i sitt private laboratorium arbeidet med å lage en teleportør – en maskin som kan forflytte gjenstander ved at de oppløses i sine minste bestanddeler for så å sendes og settes sammen nøyaktig slik de var i en annen mottakermaskin. Etterhvert forsøker han det samme med levende ting og lykkes. Journalisten Veronica (Geena Davis) kommer på sporet av eksperimentene og blir etterhvert delaktig i dem. Det oppstår også en romanse mellom de to. Etter en stund med eksperimenter beslutter han å sende seg selv gjennom teleportøren, men ved et uhell havner en flue i teleportøren, og fluas DNA veves dermed sammen med hans. Når han kommer ut den andre teleportøren synes alt å være ved det normale, men etter en stund endres gradvis både hans adferd og fysisk utseende.

Om filmen
---------

Forskjeller mellom den gamle og den nye versjonen
Originalen og nyinnspillingen er to svært forskjellige filmer, med hovedplottet i filmene som den viktigste fellesnevner. Den største forskjellen oppstår da vitenskapsmannen "gjendannes" i andre ende av teleportøren. Mens det i 1958-versjonen av filmen dannes en vitenskapsmann med fluehode og -"hånd" og tilsvarende en flue med menneskehode og –hånd, er vitenskapsmannen i 1986-versjonen tilsynelatende helt uforandret av hendelsen. Men bare tilsynelatende. Fluen som var i teleportøren sammen med ham har nemlig blitt en del av ham, og han har blitt en levende eksempel på genspleising. 

Spesialeffekter
Chris Walas var ansvarlig for spesialeffektene på selve «flueskapningen». Han ble senere satt til å regissere oppfølgeren, *Fluen II*. Andre effekter i filmen ble laget av Louis Craig og Ted Ross.

Filmkritikerne
*Fluen* ble meget godt mottatt av kritikerne, noe som gjenspeiles av at den har fått så mye som 91% på Rotten Tomatoes og 79% på Metacritic.

VGs anmelder gav den terningkast fem og beskrev den som en meget effektiv grøsser. Dagbladets anmelder gav den terningkast tre.

Det norske nettstedet CINERAMA gav den terningkast fire i 2004. Anmelderen skrev blant annet at: «*Nyinnspillingen av klassikeren fra 1958 holder ikke samme nivå som originalen. Man kan også diskutere om begrepet "nyinnspilling" er riktig å bruke, all den tid at forskjellene mellom filmene er betydelig mye større enn likhetene mellom dem. Imponerende effekter, og hederlig skuespill gjør imidlertid 1986-versjonen av "The Fly" absolutt severdig*».

Publikum
Filmen innbrakte over $60 millioner på verdensbasis, hvorav $40 millioner i USA. Den havnet på en 23.-plass over de mest innbringende filmene i USA i 1986. Innspillingskostnadene var på ca $15 millioner.

Rollebesetning
--------------

* Jeff Goldblum – Seth Brundle
* Geena Davis – Veronica Quaife
* John Getz – Stathis Borans
* Joy Boushel – Tawny
* Leslie Carlson – Dr. Brent Cheevers
* George Chuvalo – Marky
* Michael Copeman – andre mannen i baren
* David Cronenberg – gynekolog
* Carol Lazare – sykepleier
* Shawn Hewitt – expedit

Referanser
----------

1. 1 2  Rotten Tomatoes - The Fly
2. 1 2 3  BoxofficeMojo - The Fly
3. ↑
4. ↑  Metacritic
5. ↑  VG - Nifst / Ekkelt (22.5.1987, s.41)
6. ↑  Dagbladet (2003)
7. ↑  «CINERAMA – The Fly (20.07.04)». Arkivert fra originalen 22. februar 2011. Besøkt 18. august 2010.
8. ↑  «Arkivert kopi». Arkivert fra originalen 10. mars 2016. Besøkt 18. august 2010.

Eksterne lenker
---------------

* (en) *Fluen* på Internet Movie Database Rediger på Wikidata

* (no) *Fluen* hos Filmfront Rediger på Wikidata

* (sv) *Fluen* i Svensk Filmdatabas Rediger på Wikidata

* (da) *Fluen* i Danmark Nationale Filminstitut Rediger på Wikidata

* (en) *Fluen* på AllMovie Rediger på Wikidata

* (fr) *Fluen* på Allociné Rediger på Wikidata

* (nl) *Fluen* på MovieMeter Rediger på Wikidata

* (en) *Fluen* på American Film Institute Rediger på Wikidata

* (en) *Fluen* på Rotten Tomatoes Rediger på Wikidata

* (en) *Fluen* på Metacritic Rediger på Wikidata

| * v
* d
* r
Filmer regissert av David Cronenberg |
| --- |
| 1970-tallet | 
* *Shivers* (1975)
* *Rabid* (1977)
* *Fast Company* (1979)
* *The Brood* (1979)

 |
| 1980-tallet | 
* *Scanners* (1981)
* *Videodrome* (1983)
* *Mørke krefter* (1983)
* *Fluen* (1986)
* *Tvillingskjebner* (1988)

 |
| 1990-tallet | 
* *Naked Lunch* (1991)
* *M. Butterfly* (1993)
* *Crash* (1996)
* *eXistenZ* (1999)

 |
| 2000-tallet | 
* *Spider* (2002)
* *A History of Violence* (2005)
* *Eastern Promises* (2007)

 |
| 2010-tallet | 
* *A Dangerous Method* (2011)
* *Cosmopolis* (2012)
* *Maps to the Stars* (2014)

 |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |